03/04/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 20 de marzo de 2014, da Xefatura Territorial da Consellería de Economía e Industria da Coruña, pola que se autoriza administrativamente o anteproxecto dunha instalación eléctrica (Exped. IN407A 2013/194)

Visto o expediente para outorgamento de autorización administrativa do anteproxecto da instalación eléctrica que a seguir se cita: Solicitante: UDESA Domicilio social: Rúa José Ángel Valente, 17 local62 15706 Santiago de Compostela Denominación: Subestación transformadora Visantoña. Situación: Concello de Mesía. Subestación transformadora 66/20 kV, de tecnoloxía intemperie tradicional (AIS), con dobre seccionador, implementada con equipamentos de exterior onde o corte se realiza baixo atmosfera SF6 e os demais equipamentos posuirán illamento ao aire entre fases. A súa topoloxía responde á seguinte configuración: Sistema de 66 kV: Dúas posicións de liña 66 kV entrada/saída). Unha posición de transformador 66/20 kV. Un sistema de medida de tensión en barras. Un transformador de potencia de 20 MVA (ONAN). Sistema de 20 kV: Conxunto de autoválvulas, illadores de apoio e caixas terminais de exterior (conexión do trafo de potencia coa sala de celas). Edificio de control onde se albergarán os equipamentos de control, protección, medida e comunicacións. Instalación de interior, en sala independente do edificio de control, cunha configuración eléctrica en simple barra, formada por un módulo de celas blindadas, illadas en SF6 e corte ó aire, coa seguinte distribución: Unha (1) cela de liña de entrada de trafo 66/20 kV. Oito (8) celas de saída liña. Unha (1) cela de medida. Unha (1) cela de transformador de servizos auxiliares. Liña aérea DC 66 kV en condutor LA-180 e fibra óptica OPGW-48, dunha lonxitude de 30 metros, coa orixe no apoio existente de LAT DC 220-66 kV Mesón - Teixeiro e remate no pórtico da subestación proxectada. Cumpridos os trámites ordenados na Lei 54/1997, do 27 de novembro (BOE nº 285), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar administrativamente o anteproxecto da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. De acordo co establecido no artigo 128.4 do devandito Real Decreto 1955/2000 establécese un prazo de un ano contado a partir da publicación desta resolución, para presentar a solicitude de aprobación do proxecto de execución desta instalación. Transcorrido o dito prazo sen solicitar tal aprobación, a presente solicitude de autorización entenderase caducada, podendo solicitar o peticionario, por razóns xustificadas, prórrogas deste prazo establecido. Esta autorización outórgase sen prexuízo de terceiros e independentemente das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da lei 30/1992, do 26 de novembro, de réxime xurídico das administracións públicas e do procedemento administrativo común (modificada pola lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 20 de marzo de 2014 Susana Vázquez Romero Xefa territorial da Coruña